شەفەق
نیوز/ کوورپەیگ دویای لەداڵگبوینی وەچەن ساعەتیگ، وەدەس پیاویگ خریا ناو جانتایگ و
لە بان پێەڵیگ ئەرا ناو چەم فڕەی دا، لە تاوانیگ قیزەون ک وڵات بەڕازیل هاوردە لەرزە.
وەچەودیەیلیگ
ئەرا پولیس سەربازی وتن: پیاویگ جانتایگ خستیەسە ناو چەم کابیباریبی لە ساو لورینکۆ
دا ماتا لە بەڕازیل.
دووان
لە راوچیەیل ماسی، لە ژیر پێەڵەگە ئەو کردەوە وەچەو خوەیان دین، و دەنگ قیژەی ئەو دویەت
کوورپە ژنەفتن، و رەسینە هانای.
یەکیگیان
وەناو بیدرۆ وت: هاوڕیەگەی جانتاگا لەناو چەمەگە دراوەرد و دادەی دەس من، و هەنای وازی
کردم، کوورپەیگ لەناو بوی.
وەگورەی
میدیایل راگەیانن بەڕازیل، کوورپەگە وەرجە چەن ساعەتیگ وەشیوەیگ هەڕەمەکی ناوکی بڕیاگە،
و وەرپرسەیل تەندروسی وتن: تەندروسیی خاسە و هیمان هاژیر چەودیاری لە خەسەخانە.
